**DEMECSER VÁROS ÖNKORMÁNYZATA**

**KÉPVISELŐ-TESTÜLETÉNEK**

**11/2018.(VI.14.)**

**ÖNKORMÁNYZATI RENDELETE**

**Demecser Város Önkormányzati Képviselő-testülete és Szervei Szervezeti és Működési Szabályzatáról szóló 9/2016. (IX.23.) rendelet módosításáról**

Demecser Város Önkormányzat  Képviselő- testülete Magyarország Alaptörvényének 32. cikk (2) bekezdésében meghatározott eredeti jogalkotói hatáskörében, Magyarország  Alaptörvénye  32. cikk (1) bekezdés d) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43. § (3) bekezdése alapján a következőket rendeli el:

**1. §**

Demecser Város Önkormányzati Képviselő-testülete és Szervei Szervezeti és Működési Szabályzatáról szóló 9/2016. (IX.23.) rendelet (a továbbiakban: Rendelet) 2. § (5) bekezdése helyébe az alábbi rendelkezés lép:

(5) A Képviselő-testület szervei:

1. Demecser Város Önkormányzata Polgármestere (a továbbiakban: Polgármester);
2. Demecser Város Önkormányzata Képviselő-testületének Ügyrendi Bizottsága (a továbbiakban: Ügyrendi Bizottság);
3. Demecser Város Önkormányzata Képviselő-testületének Pénzügyi Bizottsága (a továbbiakban: Pénzügyi Bizottság),
4. Demecser Város Önkormányzata Képviselő-testületének Társadalmi Kapcsolatok Bizottsága (a továbbiakban: Társadalmi Kapcsolatok Bizottság),
5. Demecseri Polgármesteri Hivatal, (a továbbiakban: Polgármesteri Hivatal) Székhelye: 4516 Demecser Kétezer-egy tér 1.
6. Demecseri Polgármesteri Hivatal Jegyzője (a továbbiakban: Jegyző)

Székhelye: 4516 Demecser Kétezer-egy tér 1.

1. Demecseri Óvodai Társulás (a továbbiakban: Óvodai Társulás),

Székhelye: 4516. Demecser, Kétezer-egy tér 1.

1. Demecseri Központi Orvosi Ügyelet Társulása (a továbbiakban: Orvosi Ügyelet Társulása),

Székhelye: 4516. Demecser, Kétezer-egy tér 1.

1. Demecser és Térsége Ivóvízminőség-javító Társulás (a továbbiakban: Ivóvízminőség-javító Társulás),

Székhelye: 4516. Demecser, Kétezer-egy tér 1.

**2. §**

A Rendelet II. fejezet 1. 5. § (1) bekezdése helyébe az alábbi rendelkezés lép:

(1) A Képviselő-testület évente legalább 6 ülést tart.

**3. §**

A Rendelet II. fejezet 1. 5. § (10) bekezdése helyébe az alábbi rendelkezés lép:

(10) A rendes testületi ülésre - a meghívó elektronikus úton történő megküldésével - tanácskozási joggal meg kell hívni:

1. térség mindenkori országgyűlési képviselőjét,
2. a Járási Hivatal hivatalvezetőjét,
3. a jegyzőt, aljegyzőt,
4. a nemzetiségi önkormányzat elnökét,
5. azokat a személyeket, akiknek a jelenléte az előterjesztés tárgyalásánál az előterjesztő és a polgármester megítélése szerint szükséges.

**4. §**

A Rendelet II. fejezet 2. 6. § (2) bekezdése helyébe az alábbi rendelkezés lép:

(2) A Munkatervre javaslatot tehetnek:

1. polgármester,
2. települési képviselők,
3. bizottságok,
4. jegyző, (aljegyző),
5. nemzetiségi önkormányzat képviselői.

**5. §**

A Rendelet II. fejezet 12. 16. § (7) bekezdése helyébe az alábbi rendelkezés lép:

(7) Név szerinti szavazást kell tartani - az ügyrendi kérdések kivételével -:

a) a Mötv 55. § (1) bekezdésben foglaltakról (a Képviselő-testület feloszlása),

b) bármelyik képviselő indítványára, amelyről a Képviselő-testület - vita nélkül - egyszerű szótöbbséggel dönt,

c) önkormányzati képviselők egynegyedének indítványára,

d) hitel felvétele esetén,

e) vagyonértékesítés, megterhelés esetén

**6. §**

A Rendelet II. fejezet 14. 19. § (5) bekezdése helyébe az alábbi rendelkezés lép:

(5) E §-ban foglaltakat az önkormányzati hatósági ügyekben hozott határozatokra az Mötv. és az általános közigazgatási rendtartásról szóló törvény rendelkezéseivel összhangban kell alkalmazni.

**7. §**

A Rendelet II. fejezet 14. 20. § (3) bekezdése helyébe az alábbi rendelkezés lép:

(3) A Nemzeti Jogszabálytár szolgáltatója által e célra kialakított informatikai rendszeren keresztül a Jegyző az önkormányzati rendeletet a kihirdetését követő öt munkanapon belül közzéteszi.

**8. §**

A Rendelet II. fejezet 15. 21. § (1) bekezdése helyébe az alábbi rendelkezés lép:

(1) A Képviselő-testület üléséről jegyzőkönyvet kell készíteni, az Mötv. 52. § (1) bekezdésében foglaltaknak megfelelően. A jegyzőkönyv közokiratnak minősül.

**9. §**

A Rendelet III. fejezet 16. 23. §-a az alábbi bekezdéssel egészül ki:

(4) A képviselők tiszteletdíjáról külön önkormányzati rendelet rendelkezik.

**10. §**

A Rendelet III. fejezet 18. 26. § (2) bekezdése helyébe az alábbi rendelkezés lép:

(2) A polgármester az Mötv. 71. §-a szerint havonta illetményre, valamint költségtérítésre jogosult. Az illetmény és költségtérítés mértékét a törvény határozza meg.

**11. §**

A Rendelet III. fejezet 20. 28. § (4) bekezdése helyébe az alábbi rendelkezés lép:

(4) A jegyzői és az aljegyzői tisztség egyidejű betöltetlensége, illetve tartós akadályoztatásuk esetére - legfeljebb hat hónap időtartamra - a jegyzői feladatok ellátásáról a polgármester által kijelölt köztisztviselő gondoskodik.

**12. §**

A Rendelet III. fejezet 21. 29. § (3) bekezdése helyébe az alábbi rendelkezés lép:

(3) A Polgármesteri Hivatal általános ügyfélfogadási rendje:

1. Hétfő, Kedd, Péntek: 8.00-12.00 óra
2. Szerda: 8.00–17.00 óra
3. Csütörtök: Nincs ügyfélfogadás

**13. §**

A Rendelet IV. fejezet 31. § (7) bekezdése helyébe az alábbi rendelkezés lép:

(7) A közmeghallgatáson elhangzott, nem a Képviselő-testület és szerveit érintő feladat - és hatáskörbe tartozó kérdéseket, észrevételeket 5 napon belül továbbítani kell a hatáskörrel rendelkező illetékes szervhez.

**14. §**

A Rendelet 1. melléklet II. Fejezet 3. (5) bekezdésében a „Javaslatot terjeszt a Képviselő-testület elé a polgármester bérfejlesztésére, az alpolgármester tiszteletdíjának módosítására, valamint a polgármester és az alpolgármester jutalmazására. Gyakorolja a polgármesterrel szemben az egyéb munkáltatói jogokat.” szövegrész helyébe a „Javaslatot terjeszt a Képviselő-testület elé az alpolgármester tiszteletdíjának módosítására, valamint a polgármester és az alpolgármester jutalmazására. Gyakorolja a polgármesterrel szemben az egyéb munkáltatói jogokat.” szöveg lép.

**15. §**

A Rendelet 2. melléklete a következő ponttal egészül ki egészül ki:

„107090 Romák társadalmi integrációját elősegítő tevékenységek, programok”

**16. §**

(1) A Rendelet III. fejezet 20. 28. § (2) bekezdését hatályon kívül helyezi.

(2) A Rendelet III. fejezet 22. 30. § (1) bekezdését hatályon kívül helyezi.

**17. §**

(1) Ez a rendelet a kihirdetés napján lép hatályba.

(2) A rendelet a hatályba lépést követő napon hatályát veszti.

Demecser, 2018. június 14.

|  |  |
| --- | --- |
| **Váradi László** | **Inzsöl János** |
| **polgármester** | **jegyző** |

|  |  |
| --- | --- |
| Ezt a rendeletet 2018. június 14. napján kihirdettem. | |
|  | |
|  | Inzsöl János |
|  | jegyző |